Па сутнасьці анамальная зона несла вялікую небясьпеку дзяржаве і ўзгляднай стабільнасьці ў ёй. Людзі сутыкаліся зь невытлумачальным і адначасова пагрозьлівым зьявішчам, якое не маглі нэўтралізаваць ні дзяржаўныя дзеячы, ні хрысьціянскія царкоўнікі абедзьвюх канфэсій. Зразумела, што падобная нямогласьць мусіла спараджаць сярод жыхароў ВКЛ паняверку, зьмяншаць ровень легітымнасьці элітаў. Магчыма, што і да 1451 г. на "дивном лузе" здараліся рознага кшталту пэртурбацыі, а інцыдэнт з унучкай Сьвідрыгайлы папросту стаўся апошняй кропляй. У такім разе здаецца, што Мар'ян Лазоўскі ня проста адшукаў (выратаваў) панну, але і зьнішчыў саму крыніцу анамалізацыі.